kardosdrur/scandi-wiki huggingface dataset:
Skals Efterskole

Skals Efterskole er en grundtvigsk boglig efterskole i Skals, 10 km nord for Viborg, der blev oprettet i 1990. Forstanderen på skolen er Nikolai Vangkilde Terp,  souschef er Kirsten Benner Gerbek.

Skals Efterskolskole prioriterer det solide boglige arbejde sammen med det internationale perspektiv. Fire af klasserne på skolen undervises på engelsk, og der er flere udenlandske elever på skolen. Skals Efterskole driver endvidere Cambridge International Examinations (CIE) og er således konsulenter for mere end 50 Cambridge Associate Schools (CAS) i Danmark.

I det de underviser efter Cambridge IGCSE betyder det at det meste af undervisningen foregår på engelsk, hvis man vælger deres "Cambridge-klasse" - dog med undtagelse af dansk. Samtidig har de hvert år besøg af elever fra forskellige lande.

Skals Efterskole har plads til 160 elever. Der er fem huse med hver en under- og overetage, og fire værelser på hver etage. Værelserne bebos af 4 elever blandet mellem årgange og klasser. I Alle elever bor på blandende etager, hvilket vil sige både pige- og drengeværelser på hver etage. Hvert år er alle elever i udlandet, hvor de på forskellig vis oplever en anden kultur. 

Skals Efterskole tager elever ind til 9. og 10. klasse.

To af ugens fem dage starter med fortælletime. De tre øvrige dage vises og diskuteres nyheder typisk fra BBC, CNN eller TV2 News.

Referencer

Eksterne henvisninger 
 Skals Efterskole
 Skals International Project-Class
 Skals International Examinations

Efterskoler
Bygninger, konstruktioner og anlæg i Viborg Kommune
Etableret i 1990
Kæmpepileurt

 
Kæmpepileurt (Fallopia sachalinensis), ofte skrevet kæmpe-pileurt, er en op til tre meter høj urt, der vokser langs veje og i krat. Planten kan vandre op til en meter pr. år ved hjælp af rodskud.

Beskrivelse 
Kæmpepileurt er en kraftigt voksende flerårig urt med tueformet vækst. Stænglerne er kraftige, hule og kantet-furede. Bladene er spredte og ægformede med hjerteformet grund og rød midterribbe. De er helrandede med græsgrøn overside og lysegrøn underside. Blomstringen sker i september-oktober, hvor der dannes mangeblomstrede, hængende aks fra de øverste bladhjørner. De enkelte blomster er små og gulgrønne. Frøene er trekantede nødder, men det vides ikke, om de modnes ordentligt i Danmark.

Planten har et meget dybtliggende rodnet, som består af jordstængler og trævlerødder. To tredjedele af biomassen befinder sig under jorden. Planten kan vandre op til en meter pr. år ved hjælp af rodskud. De fleste planter i Danmark er vegetativt formerede, og den spredes både som afskårne stængelstykker og som rodstumper.

Højde x bredde og årlig tilvækst: 2 x 2 m (200 x 20 cm/år).

Voksested 
Det naturlige udbredelsesområde for kæmpepileurt er den sydlige del af halvøen Sachalin, de sydlige Kuriler og de japanske hovedøer, Hokkaido og Honshu. Alle steder optræder de som pionerplanter på fugtige steder langs flodbredder, vejkanter og i andre vådområder. De trives bedst i fuld sol og under køligt-fugtige klimaforhold, men de stiller ikke særlige krav til jordens gødningskraft, og de er pH-tolerante.

I Danmark findes kæmpepileurt hist og her i Østjylland og på Øerne langs veje og vandløb samt i krat og på affaldspladser.

Advarsel 
Selv i sit hjemland kan arten udkonkurrere andre arter, da der ikke findes planteædere eller snyltere, som er specialiserede til at leve af den.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Haveplanter
Ukrudtsplanter
Invasive arter
Sølvregn-slægten
Diablo

Diablo er et computerbaseret action-rollespils hack 'n' slash fra Blizzard Entertainment. Spillet blev første gang udgivet den 31. december 1996. 

Spillet foregår i den fiktive verden Sanctuary, nærmere bestemt i og under landsbyen Tristram. Spilleren kan vælge mellem tre klasser: warrior, rogue eller sorcerer. Målet med spillet er at kæmpe sig igennem 16 niveauer fyldt med diverse monstre, og til sidst besejre hovedantagonisten dæmonen Diablo.

Diablo blev i 1997 efterfulgt af udvidelsen Diablo: Hellfire, udviklet af Sierra Entertainment, da Blizzard havde travlt med at udvikle Warcraft. Af denne grund kunne denne version ikke spilles over nettet, ligesom den originale version kunne (og stadig kan). Senere kom to efterfølgere Diablo II (2000) og Diablo III (2012).

Referencer 

 
Computerspil fra 1996
Macintosh-spil
PlayStation-spil
Windows-spil
Computerrollespil
Diatomit

Diatomit eller kiselgur er en sedimentær bjergart, der består af skeletterne fra encellede kiselalger (diatoméer), og ofte lidt ler og silt. Diatomiter er i Danmark især kendt fra Fur Formationens moler. Moleret består af 45-60% diatoméer, 30-45% aske og 10% vulkansk støv. Den ældre betegnelse 'kiselgur' har især været brugt om diatomiter i interglaciale moser.

Lokale varianter 
 Moler er en dansk diatomit af Eocæn alder fra Limfjordområdet. 
 Tripolit har navn efter forekomsten ved byen Tripoli i Libyen.
 Bann Clay er en diatomit fundet i Irland.

Eksterne henvisninger 

 Diatomite. Statistics and Information 
 Tripolite: Tripolite mineral data  Citat: "...A diatomaceous earth consisting of opaline silica..."
 The Lough Neagh & Lower Bann Advisory Committees: Diatomite  Citat: "...Diatomite, or Bann clay as it is known locally..."
 DIATOMITE – Definition by HyperDictionary.com 
 CB-Ølets Venner – Leksikon E-K  Citat: "...Kiselgur. En jordart som består av fossile kiselalger. Brukes til filtrering av øl..."

Materialer
Sedimentære bjergarter
Gammel Hasseris Skole

Gammel Hasseris Skole er en folkeskole i Gammel Hasseris, som er en bydel i Aalborg. Gammel Hasseris Skole arbejder meget med musik og er kendt for den "Rytmiske Skole", som er en af de største musikskoler i landet. Skolen var i en periode den største folkeskole i Danmark med 968 elever. I dag (2020/21) har Gammel Hasseris Skole ca. 760 elever.

Hasseris
Folkeskoler i Aalborg Kommune
Nike, Inc.

Nike, Inc. er et amerikansk firma, som producerer sportsudstyr og sportsmode. Navnet udtales Nai-ki på engelsk, men udtales ofte som Naik på dansk.
Virksomheden er opkaldt efter den græske sejrsgudinde. Den blev stiftet i 1964 med navnet Blue Ribbon Sports af Bill Bowerman og Phil Knight og skiftede navn til Nike Inc. i 1971. I 1996 indgik det en historisk sponsoraftale med Brasiliens fodboldforbund for ti år på 200 mio. dollars. Ifølge Forbes er Nike den 244 største virksomhed i verden i 2020.

Nike omsatte i sidste regnskab for ca 324 milliarder DKK.

Fodboldstøvler 
Nike udgav i 1971 sit første par fodboldstøvler kaldet "The Nike". "The Nike" viste sig at have udfordringer i kulde og regnvejr og derfor valgte Nike i en periode at satse på at udvikle fodtøj til andre sportsgrene.

I 1997 testede Nike, som de første, fodboldstøvler i syntetisk læder. Dette viste sig at være en succes og allerede i 1998 bar Ronaldo de nye Mercurial fodboldstøvler fra Nike.

I dag producerer og udvikle Nike følgende modeller
 Nike FC247
 Nike FootballX
 Nike Hypervenom
 Nike Magista
 Nike Mercurial
 Nike Premier
 Nike Tiempo

Referencer

Ekstern henvisning 

 Officiel hjemmeside

 
Etableret i 1964
Portland (Oregon)
Leontyne Price

Mary Violet Leontyne Price (født 10. februar 1927) er en amerikansk operasanger (sopran). Hun er bedst kendt for sine roller i operaer af Verdi, først og fremmest Aida, som hun nærmest "ejede" i 30 år. Hendes internationale karriere var medvirkende til at mindske fordommene mod sorte amerikanere i 60'erne. Hun var ud af en ekstraordinær generation af sangere, som blandt andre talte Maria Callas, Joan Sutherland, Birgit Nilsson ogcc Montserrat Caballé. Price blev anerkendt som en af de bedste i Verdis, Puccinis og Mozarts lirico-spinto-roller.

Eksterne henvisninger 

Operasangere fra USA
Ariadne på Naxos

Ariadne på Naxos (Ariadne auf Naxos) er en opera af Richard Strauss til en libretto af Hugo von Hofmannsthal. Den blev uropført i 1912, men Strauss reviderede den i 1916. Den er baseret på den græske myte om Ariadne og Bacchus.

Operaer på tysk
Operaer af Richard Strauss
L'heure espagnole

L'heure espagnole er en opera buffa i en akt af Maurice Ravel til en libretto af Franc Nohain. Operaens urpremiere fandt sted på Opéra comique i Paris i 1911.

Kompositioner af Maurice Ravel
Operaer på fransk
Skalmeje

Skalmejen eller bombarden er et traditionelt instrument i bretonsk folkemusik. Med tiden er den vandret fra Bretagne til det meste af Nordeuropa, hvor den var meget anvendt i middelalderens musik. Den er i familie med nutidens obo og ligner en primitiv udgave af den.

Den spilles ved at placere mundstykket, som består af et dobbelt rørblad, mellem læberne og puste. Den stemmer oftest i Bb, og spænder over to oktaver.

Skalmejens tone er meget klar og kraftfuld og kræver meget luft af musikeren. Det passer til den bretonske måde at spille på, hvor skalmejen spiller første linje, og andre instrumenter spiller "ekko" – Skalmejespilleren kan så nå at få vejret igen.

"Jeg slænger skalmejen for munden" skriver Jeppe Aakjær i digtet Jeg bærer med Smil min Byrde fra 1906 og i Den Gamle Skærslippers Forårssang synger Hans Kurt "Og jeg har skåret en grøn skalmeje bag piledammen ved Holstebro".
Skalmejen nævnes i flere af Johannes V. Jensens værker, herunder Ved Frokosten.

Referencer 

Musikinstrumenter
Blæseinstrumenter
Krydsfelt

Ordet krydsfelt anvendes (siden slutningen af 1800-tallet) om den del af en telefoncentral som muliggør at hvilken som helst abonnentledning kan forbindes til hvilket som helst nummer i centralen.

I dag bruges ordet i udvidet betydning, typisk om det sted hvor en indkommende telefonlinje afsluttes i en bygning, og hvor diverse fordelingsudstyr opsættes til opdeling i en eller flere tele- og datalinjer i bygningen. Eksempelvis kan en etageejendom med fælles internetløsning have en switchbox (et fordelerskab) opsat hvor telefonlinjen kommer ind fra gaden, og fra et modem placeret i skabet fordeles internetadgangen og eventuel IP-telefoni via switchboxen til de forskellige lejligheder.

I dag vil krydsfeltet oftest også være monopolskillepunkt, hvilket i televerdenen er det sted hvor leverandørens og kundens udstyr mødes.

Se også
 Datacenter

Eksterne links
Udførlig forklaring af krydsfelt med billeder

Telekommunikation
Internetteknologi
Monopolskillepunkt

Monopolskillepunktet er i televerdenen det sted hvor tele-leverandørens (i Danmark typisk TDCs) telefon- eller datalinie ender i en bygning, og hvorfra kundens eget udstyr fører videre.

Tidligere ejede teleselskabet ledningerne i huset og eventuelt også selve telefonen, og man var derfor nødt til at have en telemontør på besøg for at flytte stik eller ændre ledningsføring.

I dag ejer de fleste selv de ledninger der er indendørs samt det udstyr der er tilsluttet hertil. Det giver væsentlig større frihed til at bestille en montør efter eget valg til at udføre ændring, nedtagning eller udbygning af systemet i bygningen. Til gengæld er der så ikke service på denne del af nettet fra teleselskabets side.

Det normale i dag er at ledninger fra jorden føres ind i huset til et krydsfelt. Her ender ledningen i et stik, hvori en montør kan tilslutte det udstyr der ønskes, såsom internetadgang, telefon m.m.

Telekommunikation
Internetteknologi
Clement Direkte

Clement Direkte var et live Late-night talkshow der blev sendt hver fredag aften på DR2 med Clement Behrendt Kjersgaard som vært.
Formmæssigt ligner programmet meget talkshows, som man kender dem fra USA som The Late Show with David Letterman og Late Night with Conan O'Brien med live-publikum i studiet, en "skyline" ud over byen og stand-up-agtige jokes.

Det er værten og gæsterne der gør programmet interessant, en god blanding mellem noget aktuelt (f.eks politikere), noget kunstmæssigt (f.eks musikere) og så en evigaktuel gæst (f.eks forfattere).
Som hovedregel var der to sjove eller underfundige indslag i hvert program.

I første sæson var der en medvært eller "sidekick" i Huxi Bach, hans rolle udviklede sig senere til en regulær reporter-rolle.

Blev sendt i efteråret 2005 og foråret 2006 med i alt 31 udsendelser.

Eksterne henvisninger 
 Clement Direkte på DR.dk
 

DR-programmer
Talkshow fra Danmark
Danske tv-serier fra 2000'erne
Texas (musikgruppe)

Texas er en skotsk musikgruppe med Sharleen Spiteri som forsanger og sangskriver.

Texas er opkaldt efter Wim Wenders film; Paris, Texas fra 1984.

Albummer 
 Southside (1989)
 I Don't Want A Lover
 Thrill Has Gone
 Everyday Now
 Prayer For You
 Mothers Heaven (1991)
 Why Believe In You
 In My Heart
 Alone With You (1992)
 Mothers Heaven
 Ricks Road (1993)
 So Called Friend
 You Owe It All To Me
 So In Love With You (1994)
 Fade Away
 White on Blonde (1997)
 Say What You Want
 Halo
 Black Eyed Boy
 Put Your Arms Around Me
 Insane (1998)
 The Hush (1999)
 In Our Lifetime
 Summer Son
 When We Are Together
 The Greatest Hits (2000)
 In Demand
 Inner Smile (2001)
 I Don't Want A Lover (2001 mix)
 Careful What You Wish For (2003)
 Carnival Girl
 I'll See It Through
 Red Book (2005)
 Getaway
 Can't Resist
 Sleep (2006)
 The Conversation (2013)
 The Conversation
 Detroit City
 Dry Your Eyes
 Texas 25 (2015)
 Start A Family
 Jump On Board (2017)
 Let's Work It Out
 Tell That Girl
 Midnight
 Can't Control
 Hi (2021)
 Hi
 Mr Haze
 Moonstar
 You Can Call Me
 Unbelievable

Eksterne henvisninger 
 Officiel hjemmeside 
 Official Fansite 

Musikgrupper fra Storbritannien
Il pastor fido

Il pastor fido er en opera i tre akter af Georg Friedrich Händel. Librettoen er baseret på et digt af Giovanni Battista Guarini (1537-1612) fra omkring 1584. Urpremieren fandt sted i 1712, men Händel reviderede operaen i 1734. 

Operaen kan sammenlignes med kantaten Le Berger fidèle af Jean-Philippe Rameau fra ca. 1728.

Pastor fido, Il
Pastor fido, Il
ISO-fil

En .ISO-fil er et virtuelt billede på enten en cd, dvd eller blueray skive. .ISO er en forkortelse af ISO9660.

Med billede menes, at den indeholder en identisk kopi af den cd, ISO-filen er oprettet ud fra. Det er ligesom, når man tager et fotografi, så laver man også en slags kopi af det man fotograferer.

Hvis man ligger inde med en ISO-fil, skal den ikke bare brændes ud på en cd ved at lægge filen over. Den skal brændes som et billede. Dette har langt de fleste nyere brænderprogrammer en funktion til. I brænderprogrammet Nero Burning Rom kan det gøres via menuen Filer ved at vælge Brænd billede.

Mange Linux-distributioner kan hentes som ISO-filer og derefter skal man selv brænde dem ud på en blank cd-skive.

Grunden til, at det hedder ISO-filer, er, at ISO-filer oftest er billeder af datacd'er, som bruger filsystemet ISO 9660.

Dog kan en ISO-fil åbnes uden at brænde den ned på en blank cd-skive. Dette kan f.eks. foregå med et program som daemon tools og WinRAR. Windows 8 og samtlige Linux distributioner har funktioner indbygget til at åbne filerne

Arkivformater
Agger Tange

Agger Tange er en halvø beliggende mellem Limfjorden og Nordsøen. Agger Tange stikker ud fra Nørrejyske Ø ved Agger i Thy. Mellem Agger Tange og Harboøre Tange løber Thyborøn Kanal.

Agger Tange er ikke længere en egentlig tange, men den udgjorde sammen med den nuværende Harboøre Tange en samlet tange mellem Agger i nord og Harboøre i syd indtil 3. februar 1825 hvor tangen blev gennembrudt af en stormflod tæt ved Agger. Gennembruddet fik navnet Agger Kanal. Kanalen lukkede til igen i 1877, men forinden i 1863 var Thyborøn Kanal dannet lidt sydligere ved en anden stormflod.

Staten ejer et område på 2.400 ha på Agger- og Harboøre Tanger, der blev  fredet i 1984. 
Agger Tange  og Krik Vig på østsiden indgår i Natura 2000-område 28: Agger Tange, Nissum Bredning, Skibsted Fjord og Agerø  , og er både ramsarområde, habitatområde og fuglebeskyttelsesområde.

Eksterne kilder og henvisninger

Kort over området
 Agger Tange på 1001 fortællinger om Danmark

Thisted Kommunes geografi
Nørrejyske Ø
Halvøer i Danmark
Fredede arealer i Danmark
Ramsarområder i Danmark
EU-habitatområder i Danmark
Fuglebeskyttelsesområder i Danmark
Nationalpark Thy
Ariodante

Ariodante (HWV 33) er en opera seria i tre akter af Händel. Ophavsmanden til den italienske libretto, som bygger på et værk af Antonio Salvi, kendes ikke. Salvis værk er en tilpasning af sangene 5 og 6 fra Ludovico Ariostos Orlando furioso. 

Operaen blev uropført på Covent Garden Theatre i London den 8. januar 1735, hvor den var en stor succes. Imidlertid blev den, som andre af Händels operaer i genren, snart glemt. Det var først i 1970'erne, at den atter blev opført. Den regnes nu for en af Händels fineste operaer.

Operaer på italiensk
Operaer af Georg Friedrich Händel
Opera seria
Tange

En tange eller landtange er et smalt stykke land, der forbinder større, adskilte landarealer. Tidligere har også ordet Ejd været brugt med samme betydning. På engelsk bruges udtrykket panhandle, der overlapper i betydning.

Nogle halvøer (f.eks. Agger Tange og Harboøre Tange) har navn af tange, men på grund af tilsanding vokset sammen med det nærliggende land.

Referencer
Non Stop Dancing 1973

Non Stop Dancing 1973 er et James Last Non Stop Dancing-album fra 1972. Pladen blev udgivet som Stereo-LP af Polydor (Stereo 2371 319). Ton-Ing blev lavet af Peter Klemt.

Tracks
Herunder følger en liste over numrene med komponisterne opført i parentes.

Album fra 1972
James Last-album
Panama City

Panama City (spansk Panamá) er hovedstad i Panama, og er med sine 699.000 indbyggere den største by i landet.  Den blev grundlagt i 15. august 1519 af spanierne og blev takket være sin geografiske placering ved Panama-landtangen hurtigt en betydelig by.  Byen begyndte dog først at vokse efter bygningen af Panamakanalen.

Historie 
Byen blev grundlagt i 1519, cirka 10 km øst for sit nuværende centrum (Casco).  I 1671 blev den ødelagt af den engelske pirat Henry Morgan, hvorefter byen blev genopført på sin nuværende placering.  Det gamle byområde er bevaret som et ruinområde, der i 2003 kom på UNESCO's liste over verdenskulturarv.

Galleri

Referencer
Copán

Copán var i mayatiden en af de mest betydende bystater. I dag er mayaruinerne uden for den lille by Copán Ruinas i det vestlige Honduras en af de vigtigste og største udgravninger af fra mayahøjkulturens tid. Stedet er optaget på UNESCO's liste over verdenskulturarv.

Historie 
Jægere bosatte sig i Copán-dalen mellem 1100 og 900 f.Kr. De slog sig ned og blev agerbrugere. Mellem 300 f.Kr. og 150 e.Kr. var dalen formentlig igen ubeboet.

Kongeriget Copán blev grundlagt omkring 160 e.Kr.. Fra 426 herskede det samme dynasti uafbrudt i 400 år. I det 7. århundrede blev Copán en stormagt og fik sit største areal. Til kongeriget Copán hørte også byen Quiriguá.

I opblomstringsperioden mellem 695 og 763 skabte tidens bedste billedhuggere, bygherrer, kalligrafer og kunsthåndværkere prægtige templer, pyramider, altre, mayakulturens næststørste boldbane samt fint mejslede steler og reliefer. I samme tidsrum opførtes den monumentale hieroglyftrappe, mayafolkets største skriftværk, der består af mere end 2.200 skrifttegn.

Efter 763 begyndte Copáns nedgang. På grund af rigets hastige værkst var befolkningstilvæksten gået i vejret. Alene Copán-dalen havde omkring 24.000 beboere; for mange til det lokale agerbrug. Den paladsbyggende elite fortrængte bønderne til de magre bjergskråninger, som kort efter eroderede. Som følge deraf opstod der fødevaremangel, under- og mangelernæring.

I 822 besteg Copáns sidste konge tronen, men kort tid efter blev byen opgivet. I løbet af kun 200 år blev dalen stort set tømt, og den engang prægtige by blev overgroet af jungle.

Genopdagelse 
På trods af overleveringer fandt de spanske erobrere aldrig Copán. Først i 1834 blev Copán genopdaget af en opdagelsesrejsende, oberst Juan Galindo. Den opdagelsesrejsende John Lloyd Stephens fik kendskab dertil, og i 1839 begav hans sig i selskab med tegneren Frederick Catherwood af sted mod Mellemamerika, med det formål at udforske den faldne mayahøjkultur. Da de i slutningen af 1839 ankom til Copán, var hele byen dækket af tæt jungle. Først efter lokale arbejderes møjsommelige arbejde med at rydde junglen, kunne Stephens, der købte ruinbyen af de indfødte indianere for kun 50 US-dollar, og Catherwood gå i gang med opmålinger og skitsering af ruinerne.

Turisme 
I 1977 gav Honduras' regering tilladelse til restaurering og konservering af Copán. Siden 1980 har ruinbyen været på UNESCO's liste over menneskehedens verdenskulturarv. Udgravningerne og det arkæologiske museum ligger nogle få minutters gang uden for Copán Ruinas' bymidte. Copán Ruinas er en fredelig by med farvestrålende huse i kolonistil med talrige pensioner og hoteller.

Se også 
 Oversigt over mayaruiner

Eksterne henvisninger 

 Interaktivt kort over Copán-ruinerne og Santa Rosa de Copan, Honduras 
 Kort og fotografier af stelerne og ruinerne

Præcolumbianske kulturer
Honduras
Verdensarvsområder i Nord- og Sydamerika
Den stille pige

Den stille pige er en roman af Peter Høeg og er forfatterens første bog siden 1996. Romanen udkom den 19. maj 2006.

Bøger af Peter Høeg
Litteratur i 2006
Taxi (tv-serie)

Taxi er en amerikansk tv-serie, der kørte fra 1978-83.

Taxi omhandlede en række personer, der var nødsaget til at arbejde som taxichauffører i New York City, da deres foretrukne erhverv (eksempelvis skuespiller, bokser, etc.) ikke kunne forsørge dem. Den eneste rigtige chauffør var hovedpersonen Alex Rieger, samt chefen Louis.

Taxi var for mange af de faste skuespillere et springbræt til en gloværdig karriere. Crewet talte bl.a. Danny DeVito, Andy Kaufmann og Tony Danza. I seriens anden sæson blev Christopher Lloyd tilknyttet serien, og hans rolle som præsten Jim Ignatowski er én af de sjoveste og mest populære tvroller nogensinde.

Eksterne henvisninger 
 

Dramaserier fra USA
Amerikanske tv-serier fra 1970'erne
Amerikanske tv-serier fra 1980'erne
Tv-programmer fra American Broadcasting Company
Tv-programmer fra NBC
Mayaruiner

Mayacivilisationen
Ruiner
Christopher Lloyd

Christopher Lloyd (født 22. oktober 1938 i USA) er en amerikansk skuespiller.

Lloyd fik sit gennembrud som eks-hippien Jim "The Reverend" Ignatowski" i tv-serien Taxi tilbage i 1970'erne, men han er nok mest kendt som Emmett "Doc" Brown i de tre Tilbage til fremtiden-film fra 1980'erne. Og i sin 1990'erne fantastiske role som Onkel Fester i The Addams Family 1991 Og igen i Addams Family Values 1993  . I slutningen af 1990'erne medvirkede han bl.a. som gæsteskuespiller i Spin City.

Filmografi 
 Gøgereden (1975)
 Goin' South (1978)
 Taxi (1978)
 The Onion Field (1979)
 The Legend of the Lone Ranger (1981)
 Mr. Mom (1983)
 To Be or Not to Be (1983) 
 Star Trek III - Jagten på Spock / Star Trek III: The Search for Spock (1984)
 The Adventures of Buckaroo Banzai Across the 8th Dimension (1984)
 Back to the Future (1985)
 Clue (1985)
 Walk Like a Man (1987)
 Track 29 (1988)
 Eight Men Out (1988)
 Who Framed Roger Rabbit (1988)
 The Dream Team (1989)
 Back to the Future Part II (1989)
 Back to the Future Part III (1990)
 DuckTales the Movie: Treasure of the Lost Lamp (1990)
 Suburban Commando (1991)
 The Addams Family (1991)
 Dennis the Menace (1993)
 Det bli'r i familien Addams (1993)
 Angels in the Outfield (1994)
 Camp Nowhere (1994)
 Bøgernes herre (1994)
 Radioland Murders (1994)
 Things to Do in Denver When You're Dead (1995)
 Quicksilver Highway (1997)
 Anastasia (1997)
 The Real Blonde (1997)
 My Favorite Martian (1999)
 Alice in Wonderland (1999)
 Baby Geniuses (1999)
 Man on the Moon (1999)
 It Came From the Sky (1999)
 Wit (2001)
 When Good Ghouls Go Bad (2001)
 Kids World (2001)
 Interstate 60 (2002)
 Wish You Were Dead (2002)
 I Dream (TV show) (2004)
 Stacked (2005)
 Here Comes Peter Cottontail: The Movie (2005)
 A Perfect Day (2006)
 Foodfight!'' (2012)

Eksterne henvisninger 
 Christopher Lloyds uofficielle hjemmeside
 

Skuespillere fra USA
Emmy-vindere